मामला उस वक़्त का है, जब रवींद्र नाट्यगृह में सामाजिक न्याय और अधिकारिता मंत्रालय ने दिव्यांगों और बुजुर्गों के लिए विशेष शिविर आयोजित किया| शिविर में मिनी रत्न कंपनी भारतीय कृत्रिम अंग निर्माण निगम ने कान की मशीन, व्हील चेयर, कृत्रिम हाथ-पैर के अलावा बैटरी और पेट्रोल से चलने वाली ट्राइसिकल वितरित की| इस आयोजन की मुख्य अतिथि लोकसभा अध्यक्ष सुमित्रा महाजन थीं| महाजन ने अपने भाषण के दौरान यह कहकर सभी को चौंका दिया कि दिव्यांग बताते हैं कि बैटरी चलित ट्राइसिकल के रखरखाव में परेशानी आती है, इसलिए डीजल-पेट्रोल से चलने वाली ट्राइसिकल देना चाहिए ।